সাভার : ঢাকা-আরিচা মহাসড়কে গতকাল ভোরে বাসের মুখোমুখি সংঘর্ষে একজন নিহত ও ১৫ জন আহত  হয়েছেন। আশুলিয়া থানার এসআই গোলাম মোস্তফা জানান, জাতীয় স্মৃতিসৌধের অদূরে খুলনা থেকে ঢাকাগামী ঈগল পরিবহনের একটি বাসের সঙ্গে অন্য একটি বাসের মুখোমুখি সংঘর্ষ হয়। এতে ঈগল পরিবহনের চালক আসাদ (৩০) ঘটনাস্থলেই নিহত হন। আহত যাত্রীদের কয়েকজনের অবস্থা গুরুতর। তাদের বিভিন্ন চিকিত্সাকেন্দ্রে ভর্তি করা হয়েছে।